Oktober-nyhederne på Disney+

Disney+ har udsendt sin første oversigt over nyheder, siden tjenesten åbnede i Danmark den 15. september. Det mest ventede nyhed er nok den anden sæson af Star Wars-serien The Mandalorian, der får premiere den 30. oktober, men der er masser af nyt indhold på vej. Også Pixar-filmen Fremad kommer.

Ifølge traileren til The Mandalorian skal dusørjægeren i denne sæson på jagt efter baby Yodas artsfæller – og der bliver gensyn med både karakterer fra største sæson og nye banditter. Eksempelvis de Bantha-ridende Tuskenraiders fra Tatooine. Første afsnit kommer 30. oktober og der kommer nye afsnit hver uge derefter. Se traileren herunder:

Den anden store titel, der kommer i oktober, er Pixar-filmen Fremad, der kan ses fra den 23. oktober. I filmen går to teenagebrødre i gang med en ekstraordinær søgen for at finde ud af, om der stadigvæk findes lidt magi derude …

Disney+ fremhæver også serien The Right Stuff, der får premiere 9. oktober. Hvad kræver det at være den første? Ville du sætte alt på spil? Hvordan er legender opstået? Det er spørgsmål, der stilles i National Geographic-serien, der kommer til at løbe over otte episoder. Serien kaster et friskt blik på det, der skulle blive USA’s første “realityshow”, hvor ambitiøse astronauter og deres familier øjeblikkeligt bliver kendisser i en konkurrence om penge, berømthed og udødelighed.

Fra serien The Right Stuff.

Her er den komplette liste over nyhederne:

Titel | Premiere
Aladdin | 2. oktober
The Right Stuff | 9 . oktober
Clouds | 16. oktober
Meet the Chimps | 16. oktober
Ever After: A Cindarella Story | 16. oktober
Fremad | 23. oktober
Der var engang en snemand | 23. oktober
Disney Gallery: The Mandalorian | 23. oktober
Miss Peregrine’s Home for Peculiar Children | 23. oktober
Poppers Pingviner | 23. oktober
The Mandalorian Season 2 | 30. oktober
Big Hero 6 Season 2 | 30. oktober

Oktober-nyhederne på Disney+